

Gradsko vijeće

KLASA: 944-01/18-01/08

URBROJ: 2186/18-03/1-19-16

Ludbreg, 14. listopada 2019. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18 – pročišćeni tekst i 40/19), Gradsko vijeće Grada Ludbrega na 16. sjednici održanoj 14. listopada 2019. g., donosi sljedeće

# R J E Š E N J E

**I.**

Prihvaća se ponuda ponuditelja: **BOMARK PAK d.o.o.**, Varaždin, Ivana Severa 15, OIB:86546227340, kojega zastupa direktor Stiven Toš, za kupnju **zemljišta u „Gospodarskoj zoni sjever“ u Ludbregu**, za kupnju zemljišta iz Rješenja o raspisivanju natječaja za prodaju zemljišta u „Gospodarskoj zoni sjever“ u Ludbregu, od 18.07.2019. (KLASA:944-01/18-01/08, URBROJ:2186/18-02/1-19-10), i to:

1. čkbr. 386/1 od 8099 m2 – 809.900,00 kn
2. čkbr. 391/1 od 6900 m2 – 690.000,00 kn
3. čkbr. 391/2 od 7048 m2 – 704.800,00 kn
4. čkbr. 394/3 od 3533 m2 – 353.300,00 kn
5. čkbr. 394/4 od 4082 m2 – 408.200,00 kn
6. čkbr. 12308 od 2951 m2 – 295.100,00 kn
7. čkbr. 12309 od 3596 m2 – 359.600,00 kn
8. čkbr. 12310 od 3484 m2 – 348.400,00 kn
9. čkbr. 12311 od 2991 m2 – 299.100,00 kn
10. čkbr. 439/2 od 177 m2 – 17.700,00 kn
11. čkbr. 440/2 od 878 m2 – 87.800,00 kn
12. čkbr. 441/2 od 808 m2 – 80.800,00 kn
13. čkbr. 442 od 648 m2 – 64.800,00 kn
14. čkbr. 443 od 216 m2 – 21.600,00 kn
15. čkbr. 437 od 1612 m2 – 161.200,00 kn
16. čkbr. 436 od 1431 m2 – 143.100,00 kn
17. čkbr. 435 od 1491 m2 – 149.100,00 kn
18. čkbr. 434 od 2651 m2 – 265.100,00 kn
19. čkbr. 433 od 3266 m2 – 326.600,00 kn
20. čkbr. 432 od 1698 m2 – 169.800,00 kn
21. čkbr. 431/2 od 1269 m2 – 126.900,00 kn
22. čkbr. 430/2 od 1465 m2 – 146.500,00 kn
23. čkbr. 429/2 od 111 m2 – 11.100,00 kn
24. čkbr. 385 od 62 m2 – 6.200,00 kn
25. čkbr. 384 od 1473 m2 – 147.300,00 kn
26. čkbr. 383 od 4560 m2 – 456.000,00 kn
27. čkbr. 382 od 2724 m2 – 272.400,00 kn
28. čkbr. 381 od 5138 m2 – 513.800,00 kn
29. čkbr. 374 od 148 m2 – 14.800,00 kn
30. čkbr. 373/2 od 7 m2 – 700,00 kn.

**II.**

Odobrava se prodaja zemljišta iz točke I. ovog Rješenja za ukupnu ponuđenu **kupoprodajnu cijenu za sve čestice u iznosu od 7.451.700,00 kn** (sedam milijuna četiristo pedeset jedna tisuća i sedamsto kuna).

Kupac je dužan **80%** od iznosa ponuđene kupoprodajne cijene, tj. iznos od  **5.961.360,00 kn** (pet milijuna devetsto šezdeset jedna tisuća tristo šezdeset kuna), **umanjenog za iznos uplaćene jamčevine od 745.170,00 kn** (sedamsto četrdeset pet tisuća sto sedamdeset kuna) koja se uračunava u ukupni iznos kupoprodajne cijene, dakle iznos od  **5.216.190,00 kn** (pet milijuna dvjesto šesnaest tisuća sto devedeset kuna) uplatiti Gradu Ludbregu odmah kod sklapanja kupoprodajnog ugovora.

Za osiguranje plaćanja preostalog iznosa kupoprodajne cijene, kupac je prilikom sklapanja ugovora o kupoprodaji obvezan Gradu Ludbregu predati javnobilježnički ovjerenu **bjanko zadužnicu** na preostali iznos ponuđene kupoprodajne cijene.

**Plaćanja preostalog dijela neplaćenog iznosa kupoprodajne cijene od 1.490.340,00 kn** (jedan milijun četiristo devedeset tisuća tristo četrdeset kuna),tj.ostalih **20%** **od ponuđene kupoprodajne cijene**, kupac zemljišta se oslobađa zbog planiranog broja od 6 (šest) novozaposlenih radnika s prebivalištem na području Grada Ludbrega, a u odnosu na **sadašnji broj od 188** (sto osamdeset osam) **zaposlenih** utvrđenih u Potvrdi Hrvatskog zavoda za mirovinsko osiguranje, od 12.08.2019. g. (KLASA:034-04/18-03/16, URBROJ:341-20-05/8-18-54).

Ako kupac u roku 6 (šest) mjeseci od isteka roka za izgradnju gospodarskog objekta ne dostavi svu traženu dokumentaciju kojom dokazuje da je zaposlio broj novozaposlenih radnika potrebnih za oslobađanje od plaćanja dijela kupoprodajne cijene od 20%, obvezan je u roku od 15 (petnaest) dana od isteka predmetnog roka platiti Gradu Ludbregu razmjeran dio preostalog iznosa neplaćene kupoprodajne cijene zavisno od stvarnog broja novozaposlenih radnika s prebivalištem na području Grada Ludbrega za koje je dostavio traženu dokumentaciju kojom dokazuje broj novozaposlenih radnika.

Ukupan broj novozaposlenih radnika kupac mora zaposliti na rok od najmanje godinu dana. U roku od 30 dana od isteka razdoblja od godinu dana za koje vrijeme je kupac obvezan imati određeni broj novozaposlenih radnika za koje koristi poticajna sredstva djelomičnog oslobađanja od plaćanja kupoprodajne cijene, kupac je dužan dokazati da nije smanjen predmetni broj novozaposlenih radnika dostavom Gradu Ludbregu potvrde Hrvatskog zavoda za mirovinsko osiguranje o ukupnom broju zaposlenih.

**III.**

S ponuditeljem iz točke I. ovog Rješenja sklopit će se ugovor o kupoprodaji u skladu s ponudom, Rješenjem o raspisivanju natječaja, ovim Rješenjem i važećim pravnim propisima.

Ako ponuditelj iz točke I. ovog Rješenja odbije sklapanje ponuđenog ugovora u roku od mjesec dana od dana njegova primitka, smatrat će se da je odustao od svoje ponude.

**O b r a z l o ž e n j e**

Dana 01.08.2019., objavljeno je u dispozitivu navedeno Rješenje o raspisivanju natječaja za prodaju zemljišta u „Gospodarskoj zoni sjever“ u Ludbregu (u daljnjem tekstu: natječaj).

Natječaj se provodio u krugovima do prodaje u natječaju istaknutih nekretnina. Prvi krug natječaja iznosio je 15 dana od dana objave natječaja, dakle od 01.08.2019., a završio je 15.08.2019. U navedenom natječajnom krugu pristigla je jedna ponuda ponuditelja: BOMARK PAK d.o.o., Varaždin, Ivana Severa 15, OIB:86546227340, za kupnju svih nekretnina istaknutih u natječaju.

Komisija za imovinsko-pravna pitanja izvršila je dana 27.08.2019. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju, u dispozitivu navedenih nekretnina, ponudio kupoprodajnu cijenu za sve čestice u iznosu od 7.451.700,00 kn, što je točni iznos početne kupoprodajne cijene iz natječaja za sve predmetne čestice.

Uz ponudu su priloženi svi traženi prilozi (poslovni plan, Izvadak iz sudskog registra, Potvrda Grada Ludbrega o nepostojanju nepodmirenih dospjelih obveza, Potvrda HZMO-a o ukupnom broju zaposlenih, SOL-2 i BON-1, biljezi od 20,00 kn), kao i dokaz o uplaćenoj jamčevini od 745.170,00 kn, koja se uračunava u ukupni iznos kupoprodajne cijene.

U pogledu poslovnog plana ponuditelj je naveo da će na kupljenom zemljištu graditi solarnu elektranu s trafostanicom za vlastite potrebe postojeće proizvodnje, pa bi se njenom izgradnjom smanjila potreba za otkupom električne energije za oko 21%. Visina planiranog ulaganja iznosi 36.500.000,00 kn, a realizacija je planirana za 2020. i 2021. g.

Nadalje, planirano je zapošljavanje 6 (šest) novih radnika s područja Grada Ludbrega pa sukladno članku 8. natječaja, kupac ostvaruje poticajno oslobađanje plaćanja dijela kupoprodajne cijene u iznosu od 20%.

S obzirom da ponuda u svemu odgovara uvjetima iz natječaja, i da drugih ponuda za kupnju predmetnih nekretnina nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

**Predsjednik**

**Gradskog vijeća**

Antun Šimić

**Dostaviti:**

1. BOMARK PAK d.o.o., Varaždin, Ivana Severa 15;
2. Spis, ovdje.